
“Vispārīgā vienošanās par būvniecības ieceres dokumentācijas izstrādi, autoruzraudzību un būvdarbiem”

 Iepirkuma komisijas atbildes uz ieinteresēto piegādātāju uzdotajiem jautājumiem
(apstiprinātas iepirkuma komisijas 2026.gada 11.augusta sēdē)

1.jautājums:
Lūdzam precizēt Nolikuma 3.6. punktu, kur noteikts, ka būvprojekta vadītājam ir bijusi pieredze vismaz 1 (vienas) publiskas ēkas būvprojekta izstrādē. Vai pieredzi var apliecināt gan ar publiskas ēkas atjaunošanas, gan pārbūves, gan jaunbūves būvprojekta izstrādi?
Atbilde: 
Jā, nolikuma 3.6.punkta pieredzi var apliecināt ar publiskas ēkas atjaunošanas, pārbūves vai jaunbūves būvprojekta izstrādi. Papildus vēršam uzmanību, ka saskaņā ar minēto punktu par atbilstošu netiks atzīta pieredze izmaiņu projekta izstrādē.

2.jautājums:
Atbilstoši iepirkuma dokumentācijas nolikumā noteiktajam:
1.7.	Vispārīgās vienošanās termiņš, summa un vieta
1.7.1.	Vispārīgā vienošanā tiks slēga uz 48 (četrdesmit astoņiem) mēnešiem no vispārīgās vienošanās noslēgšanas brīža vai līdz brīdim, kad vispārīgās vienošanās summa visā tās darbības periodā sasniedz 30 000 000,00 EUR (trīsdesmit miljoni euro) bez pievienotās vērtības nodokļa. 
1.7.2.	Vispārīgās vienošanās izpildes vieta – Latvijas Republikas teritorija.
9.6.1.	Komisija par Pretendentu, kuram būtu piešķiramas vispārīgās vienošanās slēgšanas tiesības, atzīs Pretendentu, kurš atbilst visām Nolikuma prasībām un būs iesniedzis saimnieciski visizdevīgāko piedāvājumu saskaņā ar šādiem kritērijiem
9.6.2.	Komisija vērtēs Pretendenta piedāvāto kopējo vērtējamo līgumcenu (EUR bez PVN). Punktu skaitu katram piedāvājumam aprēķina šādi: 
A = 94 x (Ax:Ay), kur
A – Pretendenta iegūtais punktu skaits;
94– maksimālais iegūstamais punktu skaits par šo kritēriju;
Ax – zemākā piedāvātā kopējā cena;
Ay – vērtējamā piedāvājuma kopējā cena.
9.6.3.	Kritērijā P1 punktu skaits katram Pretendentam tiek piešķirts pēc matemātiskas formulas, bet kritērijā P2-P3 Komisija piešķir punktus Pretendentam, izvērtējot tā piedāvājumu. 
9.6.4.	Kopējais punktu skaits Pretendentam tiek noteikts, ņemot vērā vērtējumus katrā no kritērijiem (summējot visu komisijas locekļu vērtējumus un izdalot ar locekļu skaitu: noapaļojot rezultātu līdz diviem ciparam aiz komata). Par saimnieciski visizdevīgāko piedāvājumu atzīst to piedāvājumu, kas, apkopojot individuālos vērtējumus, ieguvis visaugstāko novērtējumu.
10.1.	Iepirkuma komisija par pretendentiem, kuriem būtu piešķiramas vispārīgās vienošanās slēgšanas tiesības, atzīs pretendentus, kuri atbilst visām Nolikuma prasībām.

Vienlaikus iepirkuma dokumentācijas nolikuma ietvaros nav atrodama informācija ar cik pretendentiem paredzēts slēgt vispārīgo vienošanos, t.i. – nolikuma 10.1 punkts paredz slēgt vispārīgo vienošanos ar visiem pretendentiem, kas atbilst nolikuma prasībām (kas vienlaikus neizslēdz iespēju slēgt ar tiem, kas atbilst prasībām un ir saimnieciski izdevīgāko piedāvājumu iesniedzēji), savukārt nolikuma 9.6 punktā paredzēta saimnieciski izdevīgāko piedāvājumu vērtēšana, bet nenosakot konkrēto skaitu ar pretendentiem, ar kuriem tiek slēgta vispārīgā vienošanās (t.sk. atkarībā no saņemto piedāvājumu skaita) . 
Tādējādi,  piemēram, ir iespējam  interpretācija, ka iepirkuma procedūras ietvaros slēdz vispārīgo vienošanos tikai ar 1 pretendentu , kas iesniedzis saimnieciski izdevīgāko piedāvājumu  (atbilstoši 9.6 punktā noteiktajam) , vai arī- ar visiem, kas iesnieguši piedāvājumu un atbilst nolikumā noteiktajām prasībām, pat ja tie būtu , piemēram, 25 pretendenti (atbilstoši 10.1 punktā noteiktajam).  
Piemēram, vispārīgās vienošanās veidnē (7.pielikums) ir formāli norādīti 7 uzņēmēji, ar kuriem slēdz vispārīgo vienošanos, taču tā kā ir veidne, forma, tad šāda informācija nevar būt par pamatu , lai varētu objektīvi noteikt pasūtītāja plānoto vispārīgās vienošanās slēdzēju skaitu. 
Lūdzam precizēt iepirkuma dokumentācijas nosacījumus attiecībā pretendentu izvēli vispārīgās vienošanās slēgšanai. 
Atbilde: 
Nolikumā nav pretrunu. Vispārīgā vienošanās tiks slēgta ar visiem pretendentiem, kuri atbilst nolikuma prasībām.
Nolikumā ir noteikti saimnieciski izdevīgākā piedāvājuma vērtēšanas kritēriji, jo to nosaka Publisko iepirkumu likums, t.i., pasūtītājs šādos iepirkumos nav tiesīgs vērtēt tikai zemāko cenu.
Arī Iepirkumu uzraudzības biroja mājaslapā publicētajā paziņojumā par līgumu minēts, ka nav noteikts vispārīgās vienošanās dalībnieku maksimālais skaits.

3.jautājums:
Iepirkuma procedūras dokumentācijas ietvaros nav norādītas paredzamās adreses, objekti attiecībā vispārīgās vienošanās izpildes ietvaros paredzēto darbu izpildi. Lūdzam apstiprināt, ka par darbu izpildes vietām un adresēm atklāta konkursa laikā netiks sniegta informācija. 
Atbilde: 
Saskaņā ar nolikumu un publikāciju izpildes vieta ir Latvijas Republikas teritorija. Konkrētas darbu izpildes vietas tiks noteiktas pēc vispārīgās vienošanās noslēgšanas, cenu aptauju ietvaros. Tāpat katram objektam darbu uzdevums (tehniskās specifikācijas 1. pielikums) ar tā sastāvā esošu projektēšanas uzdevumu  un darbu apjomu,  tiks noteikts individuāli.

4.jautājums:
Iepirkuma dokumentācijā nav sniegta informācija par minimālo 1 pasūtījuma apjomu naudas izteiksmē. Lūdzam precizēt paredzamo minimālo paredzamo 1 pasūtījuma apjomu naudas izteiksmē un paredzamo pasūtījumu plānu, regularitāti (pasūtījumu vidējais skaits un vidējais apjoms naudas izteiksmē 1 gadā, piemēram) paredzētajā vispārīgās vienošanās izpildes periodā.
Atbilde: 
Saskaņā ar Tehniskās specifikācijas 4.punktu katram Objektam darbu uzdevums (tehniskās specifikācijas 1. pielikums) ar tā sastāvā esošu projektēšanas uzdevumu  un darbu apjomu,  tiks noteikts individuāli. 
Ar informāciju par iepriekš noslēgtās vispārīgās vienošanās (projektē-būvē) ietvaros noslēgtajiem līgumiem ieinteresētais piegādātājs var iepazīties Elektronisko iepirkumu sistēmā https://www.eis.gov.lv/EKEIS/Supplier/Procurement/93925 .

5.jautājums:
Finanšu piedāvājuma formā iekļauta šāda informācija:
	Nr.
p.k.
	Pakalpojuma veids
	Maksimālā pakalpojuma samaksas likme 
(EUR/h bez PVN)*

	1.
	Būvniecības ieceres dokumentācijas izstrāde*
	

	2. 
	Autoruzraudzība*
	


* (Cenā ir jāiekļauj visi izdevumi, kas saistīti ar būvniecības ieceres dokumentācijas  izstrādi/ autoruzraudzības veikšanu, t.sk. visa darbaspēka, kas nepieciešams pakalpojuma izpildei pilnā apjomā nodrošināšana, apdrošināšanas, materiālu u.c. 
Lūdzam precizēt un skaidrot norādi par iekļaujamām materiālu izmaksām- t.i. kādu materiālu izmaksas tiek paredzētas šajās pozīcijās – būvprojektēšanas un autoruzraudzības procesā nepieciešamo kancelejas preču u.c. līdzīgu materiālu izmaksas? 
Atbilde: 
Pretendentam finanšu piedāvājumā katrā pozīcijā ir jānorāda maksimālā stundas likme (EUR/h bez PVN), kas būs saistoša, gatavojot piedāvājumu Pasūtītāja rīkotā cenu aptaujā, kā arī aprēķinot cenu Līgumā pielīgto Darbu izmaiņām. Saskaņā ar nolikuma 8.2.punktu ir jāietver visi izdevumi un izmaksas, kas rodas Pretendentam, lai pilnīgi un pienācīgā kvalitātē sasniegtu tehniskajā specifikācijā noteikto mērķi un izpildītu noteiktos darbus.




